CELEX: 62009TN0112
Language: sk
Date: 2009-03-19 00:00:00
Title: vec T-112/09: Žaloba podaná 19. marca 2009 — Icebreaker/ÚHVT — Gilmar (ICEBREAKER)

16.5.2009   
            
            
               SK
            
            
               Úradný vestník Európskej únie
            
            
               C 113/41
            
         Žaloba podaná 19. marca 2009 — Icebreaker/ÚHVT — Gilmar (ICEBREAKER)
   (vec T-112/09)
   2009/C 113/83
   Jazyk žaloby: angličtina
   
      Účastníci konania
   
   
      Žalobkyňa: Icebreaker Ltd (Wellington, Nový Zéland) (v zastúpení: L. Prehn, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Gilmar SpA [San Giovanni in Marignano (Rimini) Taliansko]
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 15. januára 2009 vo veci R 1536/2007-4 a vyhovieť návrhu na zápis dotknutej ochrannej známky Spoločenstva pre výrobky triedy 25, a
            
         
               —
            
            
               zaviazať ÚHVT na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „ICEBREAKER“ pre výrobky tried 9, 24 a 25 — prihláška č. 3 205 523.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: talianska slovná ochranná známka „ICEBERG“ pre výrobky triedy 25; medzinárodná slovná ochranná známka „ICEBERG“ pre výrobky triedy 25; španielska slovná ochranná známka „ICEBERG“ pre výrobky triedy 25; talianska slovná ochranná známka „ICE“ pre výrobky triedy 25; medzinárodná slovná ochranná známka „ICE“ pre výrobky triedy 25.
   
      Rozhodnutie námietkového oddelenia: čiastočné vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 40/94, keďže odvolací senát došiel k nesprávnemu záveru, že existuje nebezpečenstvo zámeny dotknutých ochranných známok.